4. ላለፉት ሃያ ዓመታት ቤተ ክርስቲያን ሁለት ፓትሪያሪክ እየተባለ ለሁለት ተከፍላ ፤ በመወጋገዝ እና ሁለት የተለያየ ሹመት በማድረግ ምዕመናን ሲያዝኑ ቆይተዋል፡፡ የተፈጠረውን ችግር ሁለቱም ወገን የየራሳቸው ትክክለኛነትን የሚያጎላ ምክንያት የሚያቀርቡ እንጂ መስዋዕት በመሆን መፍትሔ የሚያመጡ ሳይሆኑ ቀርተዋል፡፡ ለዚህ መፍትሔ ይሆን ዘንድ የእግዚአብሔር እጅ ቀርባላች እና የወደፊቱን አቅጣጫ ማስተካከል የሚገባበት ወቅት አሁን መሆን አለበት የሚሉ ወገኖች አሉ፡፡ ለዚህም ችግሩን ለመፍታት ዋነኛ ችግር የነበረው ከሁለቱ ፓትሪያሪክ ማን ይመራል የሚለው ነበር፡፡ ስለዚህ ይህንን ዘርፈ ብዙ የቤተ ክርስቲያን ችግር መፍትሔ ለመስጠት ብፁዕ ወቅዱስ አቡነ መርቆሪዎስን ወደ መንበራቸው እንዲመለሱ ጥያቄ ማቅረብ አሊያም ወደ እግዚአብሔር ተጠርተው እስኪሔዱ ድረስ ሌላ ፓትሪያሪክ አለመሾም የሚሉ ወገኖች አሉ፡፡